**10 клас Домашна работа 25 учебна седмица**

Моля, напишете CV/Автобиография като се придържате към изискванията и особеностите на деловия документ, изброени по – долу и обсъждани в час.

В **интернет можете да намерите многобройни образци и шаблони за създаване на автобиография, така че графичното оформление може да варира.** Това, което не търпи вариации при създаването на автобиография са вашите лични образователни квалификации и професионални умения – не преувеличавайте възможностите си – ще трябва да ги приложите, ако получите позицията за която кандидатствате. Липсата на правописни и граматични грешки е в подкрепа на вашата кандидатура също.

Изпратете домашните си работи на tany.angelova@yahoo.co.uk

 **Автобиография (CV)**

При кандидатстване за определена позиция, дори и за прием в университет, всяка институция очаква да получи информация за образователните степени и придобития професионален опит на кандидатите. Ще ви се налага многократно да пишете подобен документ, за да обновявате информацията в него в бъдеще. При създаването на този вид документ трябва да бъдете фактологично точни. Документът не трябва да е нито много кратък, нито прекалено наситен с детайли.

Ето какво трябва да имате предвид и каква информация трябва включите, когато създавате вашето CV.

**\*Видове автобиография**

***– хронологичнана*** – изброяване на професионалния опит и придобитите образователни компетенции и квалификации;

***- функционална*** – изброява само придобития професионален опит, натрупан в работната ви кариера, без да се споменават образователни квалификации;

***- целева*** – подкрепя кандидатурата ви само за определена позиция. В нея се изброяват не всички образователни квалификации и разнообразен професионален опит, а само тези свързани с позицията, за която кандидатствате. (Не е необходимо да спомеанвате, че имате опит в McDonalds, ако кандидатсвате за позиция в IT сектора).

**\*Елементи на автобиографията**

Състои се от две основни части.

1. **Лична информация:** 1. **Име, дата на раждане, адрес, телефон, имейл адрес** *(добре е имейл адресът ви да е съставен от вашите имена за по – голяма яснота, сложните псевдоними не са особено подходящи за професионално ползване)* или други предпочитани начини за обратна връзка, съобарзени с особеностите на работната позиция, за която кандидатствате. Прикачва се снимка в паспортен вид. Изключение може да се направи, ако кандидатствате за определена артистична позиция. Тогава можете да си позволите да прикачите снимка, която да ви представя във вашето артистично амплоа. (*Тук можете да опитате с автопортрет, за да покажете артистични умения*.) 2. **Професионален опит** – започва се с най-скорошно заеманата длъжност като се изписва наименованието ѝ и институцията, в която е заемана тази длъжност. – Следват в обратен хронологиен ред всички останали длъжности, които сте заемали.

**3.** **Образование** – започваме с годината/месеца на постъпване до годината/месеца на завършване на придобиване на квалификационната степен, която е най – подходяща за желаната позиция. Споменава се и учебното заведение, където е придобита тази квалификация. (*2011-2021 БЕЛ, история и география на България, БГ школо „Розова долина”, Тотнъм, Лондон).* - Следваща в списъка е най - високата образователна степен, отново се започва с периода и се добавя и учебното заведение, където е придобита. ( 2018-2020, A-levels Maths, Media, Art, Kingsmead School and Six Form, Enfield, London) – Следват по низходящ образователен ценз и в обратен хронологиен ред всички останали квалификациите до среднообразователната степен (*GCSE – по кои специални предмети (задължителните са ясни за всички) имате защитени резултати. Не е необходимо да споменавате достигнатото ниво)*.

1. **Лични умения:** - - Езикови умения – с кои езици си служите и на какво ниво. В България и Европа официалният стандарт за определяне на нивото на владеене на европейски език е Европейската езикова рамка, където А1 е най – ниското ниво на владеене а С2 е най – високата степен. Споменаваме и институциите, в които сме придобили тези нова на владеене на езика ( *Български език – сертифицат за завършен 11 клас на Българско училище в чужбина БГ школо „Розова долина”, Тотнъм Лондон, GSCE level 7 – Mandarin*). – Организационни умения – посочвате опита за работа в екип към определена институция; - Дигитални умения – колко добре можете да боравите с компютърните технологии. Изброявате с кои програми можете да работите *(Word, Excel, Sway, Paint 3D, Photo Shop, Power Point...).* Посочвате наличието на документ, удостоверяващ вашите компютърни умения *(като ECDL - European Computer Driving Licence)* коя година е придобит и името и местоположението на институцията , в която сте го придобили. - Шофьорска книжка – вид, година и държава на издаване; - Награди, грамоти, дипломи от участия в олимпиади, конкурси или състезания.
2. **Приложения –** прикачват се/прилагат се документи, доказващи всички изброени квалификации и професионален опит, изброени в автобиографията ви като дипломи, сертификати, награди и референции.

В интернет можете да видите различни примерни форми на създаване на автобиография, но не сте рестриктирани да ги следвате. Можете да изберете да подредите информацията по начин, който ви представя най – добре, според вашите виждания. Варианти на автобиографични модели са приложени по-долу в тази домашна. Европейският стандарт за оформяне на автобиография е достъпен на <https://europass.cedefop.europa.eu/editors/bg/cv/compose>

Очаквам работите ви на познатия имейл: tanya.angelova@yahoo.co.uk



# Cv